CELEX: C2006/326/92
Language: sl
Date: 2006-12-30 00:00:00
Title: Zadeva C-462/06: Predlog za sprejetje predhodne odločbe, ki ga je 20. novembra 2006 vložilo Cour de cassation (Francija) — Glaxosmithkline in Laboratoires Glaxosmithkline proti Jeanu-Pierru Rouardu

30.12.2006   
            
            
               SL
            
            
               Uradni list Evropske unije
            
            
               C 326/45
            
         Predlog za sprejetje predhodne odločbe, ki ga je 20. novembra 2006 vložilo Cour de cassation (Francija) — Glaxosmithkline in Laboratoires Glaxosmithkline proti Jeanu-Pierru Rouardu
   (Zadeva C-462/06)
   (2006/C 326/92)
   Jezik postopka: francoščina
   Predložitveno sodišče
   Cour de cassation
   Stranke v postopku v glavni stvari
   
      Tožeči stranki: Glaxosmithkline in Laboratoires Glaxosmithkline
   
      Tožena stranka: Jean-Pierre Rouard
   Vprašanje za predhodno odločanje
   Ali se pravilo o posebni pristojnosti, navedeno v členu 6, točka 1, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (1) — na podlagi katerega je oseba s stalnim prebivališčem v državi članici lahko tožena, „če je ena od več toženih oseb, tudi pred sodiščem kraja, kjer ima ena od njih stalno prebivališče, če so tožbeni zahtevki med seboj tako tesno povezani, da jih je smotrno obravnavati in o njih odločati skupaj, da bi se s tem izognili tveganju nezdružljivosti sodnih odločb, ki bi lahko bile posledica ločenih postopkov“ — lahko uporabi v postopku, ki ga pred sodiščem države članice sproži zaposleni proti družbama, ki sodita v isto skupino in med katerima ima prva — tista, ki ga je zaposlila za skupino in ga kasneje ni želela ponovno sprejeti na delo — sedež v tej državi članici, druga — za račun katere je zadevna oseba nazadnje delala v tretjih državah in ki je zadevno osebo odpustila — pa v drugi državi članici, pri čemer se ta vložnik zahtevka sklicuje na določilo pogodbe o zaposlitve, da bi dokazal, da sta toženi stranki bili njegova sodelodajalca, od katerih zahteva nadomestilo za svojo odpustitev, ali pa člen 18, točka 1, Uredbe, na podlagi katerega se v zadevah v zvezi z individualnimi pogodbami o zaposlitvi pristojnost določa v skladu z oddelkom V poglavja II, izključuje uporabo člena 6, točka 1, tako, da mora biti vsaka od družb tožena pred sodiščem države članice, kjer ima sedež?
   
      (1)  UL 2001, L 12, str. 1.